Barne- og familiedepartementet

Meld. St. 18

(2019–2020)

Melding til Stortinget

Tilbaketrekning av Prop. 48 L (2019–2020) Endringer i pakkereiseloven (angrerett og reisegaranti)

Tilråding fra Barne- og familiedepartementet 27. mars 2020,   
godkjent i statsråd samme dag.   
(Regjeringen Solberg)

# Bakgrunn

I statsråd 28. februar 2020 fremmet Regjeringen Solberg Prop. 48 L (2019–2020) Endringer i pakkereiseloven (angrerett og reisegaranti). Endringsforslagene fulgte opp Stortingets anmodningsvedtak nr. 847 (2017–2018) om innføring av angrerett for pakkereiser kjøpt utenom faste forretningslokaler, og anmodningsvedtak nr. 848 (2017–2018) om gjeninnføring av reisegaranti ved salg av kun transport, når transporten selges av en pakkereisearrangør.

Landet vårt har kommet i en meget spesiell situasjon på grunn av tiltak mot spredning av koronaviruset. Tiltakene rammer reisenæringen svært hardt. Reiser blir avbestilt og nye bestillinger uteblir. Det er påregnelig med konkurser. I denne situasjonen mener regjeringen at man ikke kan pålegge pakkereisearrangører den ekstra økonomiske byrden forslagene om reisegaranti for kun transport og angrerett ved kjøp utenom faste forretningslokaler innebærer. I denne meldingen trekkes derfor Prop. 48 L (2019–2020) tilbake.

Barne- og familiedepartementet

tilrår:

Tilråding fra Barne- og familiedepartementet 27. mars 2020 om tilbaketrekning av Prop. 48 L (2019–2020) Endringer i pakkereiselova (angrerett og reisegaranti) blir sendt Stortinget.